Kaksinkertaisessa lapasmallissa lapanen on neulottu niin, että neulos on kaksinkertainen eli lapasessa on myös vuori, joka on samaa neulosta kuin lapasen päälliosa. Yksinkertaisessa lapasessa taas neulosta on vain yksi kerros. Meillä toimistolla näitä kutsutaan tupliksi ja sinkuiksi ja joskus vahingossa saatetaan käyttää näitä nimiä myös asiakkaan kuullen, mikä saattaa aiheuttaa hämmennystä.. Nämä ovatkin muuten termejä, joiden englannin kielen käännös on paljon kätevämpi. Nimittäin tuo kaksinkertainen on englanniksi double knit ja yksinkertainen single knit. Nämä antavat jo suoraan enemmän tietoa kuin suomenkielinen termi.